EkBass/fiwiki-20250220-pages-articles huggingface dataset:
Rolex

thumb|220px|Rolex on arvostettu tuotemerkki. Rolex on sveitsiläinen kellomerkki ja kellojen valmistaja, jonka rannekellot ja kronometrit ovat arvostettuja ja saaneet jopa statussymbolin maineen. Rolex SA:n pääkonttori on Genevessä, joka on myös yhtiön kotipaikkaRolex SA yritysrekisterissä. Kelloja valmistetaan Sveitsissä kolmella paikkakunnalla: Biel/Biennessä Bernin kantonissa, Chêne-Bourgissa Geneven kaakkoispuolella ja Plan-les-Ouatesissa Geneven lounaispuolella. Rolex on toiminut vuodesta 2013 lähtien Australian Grand Prix'n pääsponsorina. == Historia == Yhtiön perusti saksalainen Hans Wilsdorf vuonna 1905 Brittons Watches: Rolex - A Brief History, haettu 19.6.2008 "But the best-known Swiss watchmaker has always been something of an outsider in Geneva. Perhaps it's because the company didn't start out Swiss. As mentioned, Rolex was founded in London, in 1905, by the 24-year-old Wilsdorf, a German who became a British citizen after taking an English bride." Lontoossa nimellä Wilsdorf and Davis. Yhtiö toimi maahantuojana ja hankki kellokoneistot sveitsiläiseltä Hermann Aeglerilta mutta suunnitteli itse kotelot. Rolex-tuotemerkki rekisteröitiin vuonna 1908.Brittons Watches: Rolex - A Brief History, haettu 19.6.2008 "In 1908, before anyone had uttered the term multinational, Wilsdorf trademarked the word Rolex, a name that's easily pronounced in different languages and short enough to fit on a watch dial." Vuonna 1919 yhtiö siirsi Englannin korkeiden tuontitullien vuoksiBrittons Watches: Rolex - A Brief History, haettu 19.6.2008 "Rolex didn't leave England until after the First World War, when an import tax hike of 33 percent made receiving its Swiss-made movements prohibitively expensive." pääkonttorinsa Geneveen, jolloin nimeksi tuli Montres Rolex SA. Wilsdorf keskittyi varhaisessa vaiheessa kaukonäköisesti rannekelloihin, vaikka taskukellot olivat vielä 1920-luvulla yleisempiä. Vuonna 1931 yhtiö kehitti painovoimaan ja käyttäjän käden liikkeeseen perustuvan Rotor- mekanismin, josta kehittyi Perpetual-automaattikoneisto. Brittons Watches: Rolex - A Brief History, haettu 19.6.2008 "In 1931 Rolex invented the "Rotor" – a semicircular plate of metal that with gravity, would move freely to wind the watch. Thus, the Rolex "Perpetual" (automatic) movement was born." == Lähteet == == Aiheesta muualla == *Yhtiön viralliset sivut Luokka:Sveitsiläiset kellonvalmistajat Luokka:Kellomerkit
Jaan Ehlvest

Jaan Ehlvest (s. 14. lokakuuta 1962 Tallinna, Viro) on virolainen shakinpelaaja. Hänestä tuli suurmestari 1987, ja samana vuonna hänet valittiin Viron vuoden urheilijaksi, kuten myös vuonna 1989. Kansainvälisen shakkiliiton vuoden 2008 FIDE-listauksessa Ehlvestin Elo-luku oli 2601, jolla hän oli maansa vahvin pelaaja ja sijalla 94 koko maailmassa. Ehlvestin korkein Elo- vahvuus vuoden 2021 tiedon mukaan on ollut 2 640. Viitattu 19.8.2022 Jaan Ehlvestin veli Jüri Ehlvest oli Virossa tunnettu kirjailija. == Lähteet == ==Aiheesta muualla== * * Jaan Ehlvestin viralliset sivut Luokka:Virolaiset shakinpelaajat Luokka:Shakin suurmestarit Luokka:Vuonna 1962 syntyneet Luokka:Elävät henkilöt
Siima (kalastus)

Siima on ongen, virvelin tai muun vastaavan vavan ja koukun tai uistimen yhdistävä lankamainen osa. Siima voi olla muovista valmistettu monofiilisiima tai mikrokuidusta punomalla tai fuusioimalla valmistettu monikuitusiima. Erilaisilla valmistusmateriaaleilla ja rakenteilla pyritään säätelemään muun muassa siiman lujuus-, notkeus- ja jousto-ominaisuuksia. Monofiilisiima venyy pituudestaan jopa kymmeniä prosentteja ennen katkeamista, monikuitusiima puolestaan venyy vain muutaman prosentin verran. Siima, jossa on suuri vetolujuus, on useimmiten paksua eivätkä solmut kestä siinä hyvin. == Siiman paksuus == Sopivan paksuista siimaa valittaessa täytyy ottaa huomioon sekä pyydettävä kala, että käytettävät onkimisvälineet. Siiman paksuuden ja koukun koon tulee olla sopusoinnussa toisiinsa. Myös onkipaikka vaikuttaa valittavan siiman paksuuteen. Jos ongitaan kasvillisuuden ja pohjaoksien seasta, kannattaa käyttää vahvempaa siimaa. == Siiman väri == Kala saattaa tarkastella syöttiä jonkin aikaa. Tällöin on melko tärkeää ettei siima ole väärän värinen. Onkisiimoja on monen värisiä. Värittömän siiman lisäksi on olemassa muiden muassa vihreitä, sinisiä ja jopa itsevalaisevia siimoja. Sellaisesta on hyötyä jos kalastetaan hämärässä. Tosin tällöin voidaan kysyä näkeekö kala sen. == Lähteet == * Aulio, Olli: Onkijan kirja/Onkisiima === Viitteet === == Aiheesta muualla == Luokka:Kalastusvälineet
Deborah Secco

Deborah Fialho Secco (s. 26. marraskuuta 1979 Rio de Janeiro) on brasilialainen näyttelijä. Hän on esiintynyt muun muassa Globon televisiosarjassa América. Elokuvien joukossa on Caramuru - A Invenção do Brasil (2001). Secco on toiminut myös Playboyn mallinaA virada de Deborah Secco . Istoé Gente. Viitattu 30.5.2015. lehden portugalinkielisen version elokuun 1999 numerossa. ==Lähteet== == Aiheesta muualla == * Luokka:Brasilialaiset näyttelijät Luokka:Vuonna 1979 syntyneet Luokka:Elävät henkilöt
Spina bifida

Spina bifida () on neuraaliputken sulkeutumishäiriöihin kuuluva vammaryhmä. Siihen kuuluvat meningomyeloseele, spina bifida occulta ja meningoseele. Vamma muodostuu sikiölle varhaisessa yksilönkehityksen vaiheessa, ja se on yksi yleisimmistä synnynnäisistä epämuodostumista. Spina bifida -tyyppisessä neuraaliputken sulkeutumishäiriössä neuraaliputki ei sulkeudu selkärangan alaosasta kunnolla neurulaation aikana. Jos neuraaliputken aivo-osa ei sulkeudu kunnolla, aiheutuu sikiölle sen sijaan kuolettava anenkefalia. Spina bifida on synnynnäinen epämuodostuma, eikä siihen ole suoranaista parannuskeinoa. Sen oireita voidaan kuitenkin helpottaa. Vuosina 1969–2010 Suomessa syntyi vuosittain 10–25 lasta, joilla oli spina bifida. Suomessa vuosina 1981–2010 syntyneistä sadasta tuhannesta lapsesta keskimäärin neljällä oli spina bifida. Samalla aikavälillä naisista, jotka kuulivat tulevansa saamaan spina bifida -lapsen, päätti 40 prosenttia valita raskaudenkeskeytyksen. ==Spina bifida occulta== Spina bifida occulta on neuraaliputken sulkeutumishäiriöistä vaarattomin, ja toisinaan se jää huomaamatta henkilön aikuisikään asti, kunnes hän käy esimerkiksi röntgenkuvauksessa jonkin muun vaivan takia. Vaikka neuraaliputki ei ole täysin sulkeutunut, vastasyntyneen lapsen selässä ei näy muille spina bifida -tyypin vammoille tyypillistä kohjua vaan usein ylimääräistä karvoitusta tai patti. ==Meningoseele== Meningoseelestä on kyse, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavaa suojaavia kalvoja. Meningoseele aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät juurikaan vaurioidu ja siten meningoseele-henkilöille ei aiheudu spina bifidasta kovin vaikeita oireita. Meningoseele on spina bifida -tyypin sulkeutumishäiriöistä harvinaisin. ==Meningomyeloseele== Meningomyeloseele on spina bifida -tyypin kehityshäiriöistä vakavin ja yleisin. Siitä kärsiviä on noin 75 prosenttia oireita aiheuttavista spina bifida -tapauksista. Joskus termejä spina bifida ja meningomyeloseele käytetään kuvaamaan samaa asiaa, mutta tarkalleen ottaen spina bifida tarkoittaa ryhmää vammoja, joihin meningomyeloseele kuuluu. Meningomyeloseeleen kuuluu oireina usein jalkojen osittainen halvaustila, tunnottomuutta, suoliston ja virtsarakon hallintaongelmia sekä kognitiivisia ongelmia. Noin 90 prosenttia meningomyeloseele-henkilöistä kärsii hydrokefaliasta eli aivojen nestekierron häiriöstä. Oireiden vakavuus riippuu vamman kohdasta selkärangassa. ==Lähteet== == Aiheesta muualla == *Kehitysvammahuollon tietopankki: Kari Viitapohja, Spina bifida Luokka:Synnynnäiset epämuodostumat Luokka:Vammaisuus Luokka:Seulonnan keskeiset artikkelit
Igor Antón

Igor Antón Hernández (s. 2. maaliskuuta 1983 Galdakao, Baskimaa) on espanjalainen maantiepyöräilijä. Hän kilpaili ammattilaisena vuosina 2005−2018. Hän edusti Euskaltel-Euskadi-tallia vuoteen 2013, minkä jälkeen siirtyi kahdeksi vuodeksi Team Movistariin ja 2016 edelleen Dimension Data -talliin. Hän oli parhaimmillaan mäkiajossa. Antón voitti vuonna 2006 Espanjan ympäriajon 16. etapin 23 sekunnin erolla Alejandro Valverdeen. Kokonaiskilpailussa hän sijoittui viidenneksitoista. Samana vuonna Antón voitti lisäksi Escalada ciclista a Montjuïc -kilpailun ja sijoittui kolmanneksi Subida a Urkiolassa. Vuonna 2007 Antón voitti Tour de Romandien neljännen osuuden ja sijoittui kahdeksanneksi Espanjan ympäriajon kokonaiskilpailussa. Kaudella 2008 hän voitti toisen etapin Sveitsin ympäriajossa ja sijoittui kokonaiskilpailussa kolmanneksi. Lisäksi hän oli toinen Euskal Bizikleta -kilpailussa. Vuonna 2009 hän voitti Subida a Urkiola -kilpailun. Antón voitti vuonna 2010 kolmannen etapin Vuelta a Castilla y León -kilpailussa ja sijoittui kokonaiskilpailussa toiseksi. Saman vuoden La Flèche Wallonne -klassikossa hän oli neljäs ja Liège–Bastogne–Liège'ssä kuudes. Tour de Romandiessa hän sijoittui viidennellä etapilla alun perin toiseksi, mutta nousi voittajaksi Alejandro Valverden tultua hylätyksi. Espanjan ympäriajossa hän voitti neljännen ja 11:nnen etapin ja oli kolmannella etapilla toinen. Hän joutui keskeyttämään kilpailun kaatumisen seurauksena 14. etapilla johtaessaan kokonaiskilpailua. Antón sijoittui viidenneksi La Flèche Wallonnessa 2011. Saman vuoden Italian ympäriajossa hän voitti 14. etapin ja oli kokonaiskilpailussa seitsemästoista. Espanjan ympäriajossa hän voitti 19. etapin ja Tour of Beijingissä mäkikirikilpailun. Espanjan ympäriajossa 2012 hän sijoittui yhdeksänneksi. Seuraavana vuonna hän oli GP Miguel Indurainissa toinen ja Espanjan ympäriajossa 20:s. Hän voitti 2015 Vuelta Asturias -ajon ensimmäisen etapin ja kokonaiskilpailun. == Lähteet == *Igor Antón Trap-Friis- tietokannassa *Esittely Cycling Archives -tietokannassa *Igor Antón Pro Cycling Stats -sivustolla === Viitteet === Luokka:Espanjalaiset maantiepyöräilijät Luokka:Vuonna 1983 syntyneet Luokka:Elävät henkilöt
Charles-Louis Hanon

Charles-Louis Hanon (2. heinäkuuta 1819 – 19. maaliskuuta 1900) oli ranskalainen pianopedagogi ja säveltäjä. Hänet muistetaan kokoamastaan kuudenkymmenen tekniikkaa kehittävän harjoituksen sarjasta. Harjoituksilla on kansainvälisesti ollut suuri pedagoginen arvo. Luokka:Ranskalaiset säveltäjät Luokka:Musiikkipedagogit Luokka:Vuonna 1819 syntyneet Luokka:Vuonna 1900 kuolleet
Leslie Cheung

Leslie Cheung Kwok-Wing (; 12. syyskuuta 1956 – 1. huhtikuuta 2003) oli hongkongilainen muusikko ja näyttelijä. Hän kuului kantopopin suuriin nimiin. Sen lisäksi, että hän levytti laulajana, hän myös sävelsi. Cheung esiintyi uransa aikana lukuisissa elokuvissa, joiden joukossa ovat A Better Tomorrow (1986), A Better Tomorrow II (1987) ja Days of Being Wild (1991). Hän jatkoi uraansa sekä näyttelijänä että laulajana 2000-luvulle, vaikka henkinen terveydentila loppuvaiheissa romahti; Cheung teki 46-vuotiaana itsemurhan hyppäämällä Mandarin Oriental Hotelin 24. kerroksesta Hongkongissa. Cheung oli avoimesti biseksuaalinen.TIME: Forever Leslie == Lähteet == == Aiheesta muualla == * Luokka:Hongkongilaiset näyttelijät Luokka:Hongkongilaiset laulajat Luokka:Itsemurhan tehneet Luokka:Vuonna 1956 syntyneet Luokka:Vuonna 2003 kuolleet
Paul Zoungrana

Paul Zoungrana M. Afr. (3. syyskuuta 1917 – 4. kesäkuuta 2000) oli katolisen kirkon burkinalainen pappi. Hän toimi Ouagadougoun arkkihiippakunnan arkkipiispana vuosina 1960–1995, ja hänet ylennettiin kardinaaliksi 1965. Hän osallistui vuoden 1978 kahteen konklaaviin. Ouagadougoussa syntynyt Zoungrana sai pappisvihkimyksensä 2. toukokuuta 1942. ==Aiheesta muualla== *Catholic Hierarchy: Paul Zoungrana Luokka:Burkinalaiset kardinaalit Luokka:Katoliset arkkipiispat Luokka:Vuonna 1917 syntyneet Luokka:Vuonna 2000 kuolleet
Matt Doran

Matthew J. "Matt" Doran (s. 30. maaliskuuta 1976 Sydney) on australialainen näyttelijä. Hän tuli tunnetuksi jo teini-iässään televisiosarja Home and Awayn myötä. Doran on aikuisiällään esiintynyt muiden muassa elokuvissa Matrix (1999) ja Star Wars: Episodi II – Kloonien hyökkäys (2002). Vuonna 2001 hänet nähtiin roolissa televisiosarjassa Love Is a Four-Letter Word. == Aiheesta muualla == * Luokka:Australialaiset näyttelijät Luokka:Vuonna 1976 syntyneet Luokka:Elävät henkilöt
Suntti (biologia)

Biologiassa ja lääketieteessä suntti, josta käytetään myös nimityksiä shuntti ja šuntti, on laite, joka joko suoranaisesti siirtää nestettä kehon osasta toiseen tai mahdollistaa tällaisen siirtymisen. Suntteja on elimistössä luonnostaan; niitä myös valmistetaan keinotekoisesti elimistöön asennettaviksi. Keinotekoista sunttia käytetään esimerkiksi vesipään eli hydrokefalian ja silmätaudeissa glaukooman hoitoon. Luokka:Implantit
Belinda Emmett

Belinda Jane Emmett (12. huhtikuuta 1974 – 11. marraskuuta 2006) oli australialainen näyttelijä ja laulaja. Hänet muistetaan televisiosarjoista Home and Away ja All Saints. Emmettillä todettiin rintasyöpä vuonna 1998. Myöhemmin se levisi luihin, ja näyttelijä kuoli marraskuussa 2006 ollessaan vasta 32-vuotias. Leskeksi jäi televisiopersoona Rove McManus, jonka kanssa Emmett oli avioitunut 29. tammikuuta 2005. Emmett ennätti saattaa valmiiksi ensimmäisen albuminsa; So I Am julkaistiin postuumisti. == Aiheesta muualla == * Luokka:Australialaiset näyttelijät Luokka:Australialaiset laulajat Luokka:Vuonna 1974 syntyneet Luokka:Vuonna 2006 kuolleet
Igor Železovski

Igor Nikolajevitš Železovski (, , 1. heinäkuuta 1963 Orša – 12. kesäkuuta 2021Умер многократный чемпион мира по конькобежному спорту Железовский ) oli valkovenäläinen pikaluistelija, joka edusti myös Neuvostoliittoa. Železovski saavutti olympialaisissa kahdesti 1000 metrillä mitalin: hopeaa Lillehammerista 1994 ja pronssia Calgarysta 1988; Lillehammerissa hän edusti Valko-Venäjää ja Calgaryssa Neuvostoliittoa. Sprinttiluistelun maailmanmestaruuden hän voitti kuusi kertaa: 1985, 1986, 1989, 1991, 1992 ja 1993. Lisäksi hän sai pronssia 1990. Maailmancupin kokonaiskilpailun hän voitti 1000 metrillä 1991, 1992 ja 1993 ja oli lisäksi kolmas 1994Speed Skating World Cup Men: 1000 m Sports123.com . 500 metrin maailmancupissa hän oli kolmas 1993Speed Skating World Cup Men: 500 m Sports123.com . Hänen saavutuksiinsa lukeutuvat myös juniorien yleisluistelun MM-hopea 1982 ja viisi Neuvostoliiton sprinttiluistelun mestaruutta. Hän piti aikoinaan hallussaan myös useita maailmanennätyksiä. ==Lähteet== * Igor Železovski Skateresults.com -tietokannassa === Viitteet === Luokka:Valkovenäläiset pikaluistelijat Luokka:Neuvostoliittolaiset pikaluistelijat Luokka:Valkovenäläiset olympiamitalistit Luokka:Neuvostoliittolaiset olympiamitalistit Luokka:Vuonna 1963 syntyneet Luokka:Vuonna 2021 kuolleet
Patrick Jansen

Patrick Anthony "Pat" Jansen (14. joulukuuta 1923 – 23. marraskuuta 2003) oli intialainen maahockeypelaaja, hän kuului maajoukkueeseen, joka voitti kultaa vuoden 1948 kesäolympialaisissa Lontoossa sen kaadettua finaalissa Ison- Britannian. ==Lähteet== ==Aiheesta muualla== * Databaseolympics.com Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1923 syntyneet Luokka:Vuonna 2003 kuolleet
Philippe Barbarin

Philippe Xavier Christian Ignace Marie Barbarin (s. 17. lokakuuta 1950) on katolisen kirkon ranskalainen pappi. Hänestä tuli Lyonin hiippakunnan arkkipiispa vuonna 2002 ja yksi kardinaaleista 21. lokakuuta 2003. Barbarin syntyi Rabatissa, Marokossa, ja sai pappisvihkimyksensä 17. joulukuuta 1977. Vuosina 1998–2002 hän toimi Moulinsin piispana. Maaliskuussa 2019 Philippe Barbarin tuomittiin puolen vuoden ehdolliseen vankeusrangaistukseen lapsen seksuaalisen hyväksikäytön peittelystä. Barbarin ilmoitti eroavansa Lyonin arkkipiispan tehtävästä. (Tilaajille.) Tapaukseen perustuu François Ozonin elokuva Jumalan armosta (Grâce à Dieu, 2018). ==Lähteet== ==Aiheesta muualla== *Catholic Hierarchy: Philippe Xavier Ignace Cardinal Barbarin Luokka:Katoliset arkkipiispat Luokka:Ranskalaiset kardinaalit Luokka:Ranskalaiset piispat Luokka:Vuonna 1950 syntyneet Luokka:Elävät henkilöt
Josip Bozanić

Josip Bozanić (s. 20. maaliskuuta 1949) on katolisen kirkon kroatialainen pappi. Hän on toiminut Zagrebin hiippakunnan arkkipiispana vuodesta 1997. Kardinaaliksi hänet nimitettiin 21. lokakuuta 2003. Bozanić syntyi Rijekassa ja sai pappisvihkimyksensä 29. kesäkuuta 1975. Ennen pääsyään Zagrebin arkkipiispaksi hän oli toiminut Krkin hiippakunnan piispana. Hän osallistui uuden paavin valintaan vuoden 2005 konklaavissa. ==Aiheesta muualla== *Catholic Hierarchy: Josip Cardinal Bozanic Luokka:Katoliset arkkipiispat Luokka:Kroatialaiset kardinaalit Luokka:Vuonna 1949 syntyneet Luokka:Elävät henkilöt
Markus Fothen

Markus Fothen (s. 9. syyskuuta 1981 Kaarst, Saksa) on saksalainen maantiepyöräilijä. Ammattilaisuransa alkuvuodet, 2004–2008, hän ajoi Gerolsteiner-joukkueessa, jonka jälkeen Team Milramissa 2009–2010 ja lopuksi 2011–2013 Team NSP-Ghost -joukkueessa. Fothen on kilpaillut myös ratapyöräilyssä: hän kuului vuonna 1999 junioreiden joukkuetakaa-ajon MM- hopeaa saavuttaneeseen Saksan joukkueeseen. Vuonna 2003 hän voitti alle 23-vuotiaiden maantieaika-ajon maailman- ja Euroopan mestaruuden. Ensimmäisenä ammattilaisvuonnaan 2004 Fothen voitti GP Schwarzwald -kilpailun. Seuraavana vuonna hän kuului Gerolsteinerin joukkueeseen, joka voitti ProTour-sarjan joukkueaika-ajokilpailun Eindhovenissa. Italian ympäriajon kokonaiskilpailussa hän sijoittui 12:nneksi ja Circuit de la Sarthe -ajossa toiseksi. Vuonna 2006 Fothen voitti Luk Challenge -pariaika-ajokilpailun Sebastian Langin kanssa. Ranskan ympäriajossa hän sijoittui 15:nneksi ja nuorten kilpailussa toiseksi. Seuraavana vuonna Fothen voitti Tour de Romandien ensimmäisen etapin ja sijoittui Ranskan ympäriajon 17. etapilla osuudella Daniele Bennatin jälkeen. Vuonna 2008 hän voitti Sveitsin ympäriajon viidennen etapin ja sijoittui neljänneksi Tirreno–Adriaticon kokonaiskilpailussa Final general classification www.cyclingnews.com 18.3.2008 Viitattu 19.6.2008 Myös Markus Fothenin nuorempi veli Thomas on ammattipyöräilijä. == Lähteet == *Markus Fothen Trap-Friis-tietokannassa *Markus Fothen Cycling Archives -tietokannassa === Viitteet === == Aiheesta muualla == *Virallinen sivusto Luokka:Saksalaiset maantiepyöräilijät Luokka:Vuonna 1981 syntyneet Luokka:Elävät henkilöt
Kaksinpeli

Kaksinpeli on videopeleissä ja useissa lautapeleissä esiintyvä pelimuoto, joka on tarkoitettu vain kahden pelaajan pelattaviksi. Kaksinpelin ero moninpeliin on moninpelin mahdollisuus useamman pelaajan pelattavuuteen ja yksinpeliin, jossa pelaajalla ei ole ihmisvastustajaa. Kaksinpelissä pelaajat voivat pelata toisiaan vastaan tai yhdessä, esimerkiksi tanssipeleissä ja tenniksessä. == Historia == Varhaiset videopelit kuten PONG olivat vain kaksinpeliin suunniteltuja: näissä ei ollut mahdollista pelata tekoälyn ohjaaman vastustajan kanssa lainkaan. == Esimerkkejä kaksinpeleistä == * Magic: The Gathering * Laivanupotus * Shakki * Tennis * Tammi == Katso myös == * Yksinpeli * Moninpeli Luokka:Pelikäsitteet
Bellinin akatemia

Bellinin akatemia on taiteilijaryhmänäkin tunnettu yksityinen taideakatemia, jonka taiteilija Outi Heiskanen ja Mirja Airas perustivat. Alkuperäiseen kokoonpanoon kuului muun muassa Lotta Määttänen, Hannu Väisänen, Riitta Åkerstedt, Lea Sanna Karlsson-Sutisna, Kalevi Liski, Dan Palmgren, Pekka Nevalainen. Ryhmän toiminta alkoi 1970-luvulla ja oli vilkasta myös 1980-luvulla.Kiasma.fi Pop Myöhemmin se toimi nimellä Bellinin akatemian harjoitushuone. Akatemia on tehnyt performansseja mm. Taideyliopiston kuvataideakatemian ensimmäisessa promootio juhlassa. Beata Joutsen : Tohtorintutkinto Bellinin akatemiassa Kuvataideakatemian ensimmäiseen promootiojuhlaan Ravintola Pörssissä kesällä 2006 Ryhmä teki kirjallisia maalauksia, sekoitti aktioissaan taidelajien rajoja; se perusti työnsä poikkikulttuurisille ja myyttisille aineksille. Se tuotti improvisoituja happeningejä teatterinomaisin keinoin.Inkamaija Iitiä: Käsitteellisestä ruumiilliseen, sitaatiosta paikkaan – maalaustaide ja nykytaiteen historia, väitöskirja. Bellinin-akatemia toimi Katajannokalla. Se esitteli kirjastonsa Helsingin Taidehallin studiossa keväällä 1985. Ryhmä järjesti 1985 oululaisten arkkitehtiopiskelijoiden kanssa viisisataa kirjaa käsittäneen katutapahtuman.RikArt . Akatemialle on nimetty toimitilat myös Lallukan taiteilijakodissa. Akatemian julkaisusarjan nimi oli Bellinin akatemian julkaisuja. Sen numero 2 oli Outi Heiskasen Korttitalo (1980). Akatemian rinnalla toimi myös performanssiryhmä Record Singers. ==Lähteet== Luokka:Suomalaiset taiteilijaryhmät Luokka:Suomalaiset performanssitaiteilijat
Record Singers

Record Singers on 1973–1993 välillä aktiivisesti esiintynyt suomalainen performanssiryhmä. Ryhmän toimintaan voi nykyään tutustua näiden järjestämän näyttelytoiminnan kautta. Ryhmään kuuluivat Outi Heiskanen, Hannu Väisänen, Mirja Airas ja Pekka Nevalainen. Ryhmä esitti esimerkiksi taidenäyttelyjen avajaisissa kuvaelmia ja lauluesityksiä.Opetusministeriö Ryhmä julkaisi vuonna 1974 tyhjän äänilevynkuoren, jota on pidetty kansainvälisessäkin mitassa yhtenä kokeellisen musiikin kirkkaimpana helmenä.Avanto Festivals Kuvataiteen Keskusarkiston Taidehistoriallisissa asiakirja-arkistoissa on Porkkana ry:n dokumentointiprojektin keräämä kokoelma Record Singersin toiminnasta.Kuvataiteen keskusarkisto Hanna Johansson on pitänyt 6.2.2008 Kuvataideakatemian Avoimessa akatemiassa keskiviikkoluennon aiheesta "Record Singers -ryhmän tutkimusmatkat".Kuvataideakatemia pdf ==Katso myös== *Bellinin akatemia *Jack Helen Brut *Elonkorjaajat ==Kirjallisuutta== *Adhesiva arketyper = Tajunnan tarroja, Moderna Museet : Tukholma, 1977 *Performance, aktio, happening : jälkiä katoavasta taiteesta. Toim Erkki Anttonen ; Julkaisija Helsingin yliopiston taidehistorian laitos 1995 ISBN 951-45-6933-4 ==Aiheesta muualla== * Video: "Record Singers: ¾ - Johdanto ryhmän esitystaiteelliseen toimintaan". (2012) ==Lähteet== Luokka:Suomalaiset taiteilijaryhmät Luokka:Suomalaiset performanssitaiteilijat
Haber

Haber on muun muassa seuraavien henkilöiden sukunimi: * Fritz Haber (1868-1934), saksalainen kemisti, Nobelin kemianpalkinnon saaja, toinen Haber- Bosch-menetelmän keksijöistä * Peter Haber (s. 1952), ruotsalainen näyttelijä * Samu Haber (s. 1976), suomalainen laulaja * Tino Häber (s. 1982), saksalainen keihäänheittäjä. Haber–Bosch-menetelmä on ammoniakin ja typpilannoitteiden valmistusmenetelmä.
Huber

Huber on saksalaisperäinen sukunimi. Huber-nimisiä ovat muun muassa seuraavat: ==Huber sukunimenä== * Andrea Huber (s. 1975), sveitsiläinen maastohiihtäjä * Andreas Huber (s. 1822), saksalainen pikakirjoittaja * Anke Huber (s. 1974), saksalainen tennispelaaja * Charles M. Huber (s. 1956), saksalainen näyttelijä * Christoffer Huber, suomalainen jääpallomaalivahti * Chuck Huber (s. 1971), yhdysvaltalainen ääninäyttelijä * Daniel Huber (s. 1993), itävaltalainen mäkihyppääjä. * Günther Huber (s. 1956), itävaltalainen rattikelkkailija * Herbert Huber (s. 1944), itävaltalainen alppihiihtäjä * Katharina Huber (s. 1995), itävaltalainen alppihiihtäjä * Klaus Huber (1924–2017), sveitsiläinen säveltäjä * Konrad Huber (1892–1960), suomalainen haulikkoampuja * Liezel Huber (s. 1976), eteläafrikkalainen tennispelaaja * Robert Huber (1844–1905), sveitsiläis-suomalainen insinööri, Helsingin vesijohtoverkoston rakennuttaja * Robert Huber (1878–1946), suomalainen ammunnan olympiamitalisti * Robert Huber (s. 1937), saksalainen biokemisti, Nobelin kemianpalkinnon saaja * Robert J. Huber (1922–2001), yhdysvaltalainen poliitikko * Sasha Huber (s. 1975), suomalainen nykytaiteilija * Sam Huber (s. 1965), suomalainen laulaja ja näyttelijä * Satu Huber (s. 1958), suomalainen finanssijohtaja * Sebastian Huber (1901–1985), saksalainen rattikelkkailija * Victor Aimé Huber (1800–1869), saksalainen osuustoiminta-aatteen levittäjä ==Huber etunimenä== * Huber Matos (1918–2014), kuubalainen toisinajattelija ==Muita== *Oy Huber Ab, suomalainen vesijohtoalan yritys
Kosiv

Kosiv (, , ) on kaupunki läntisessä Ukrainassa Ivano-Frankivskin alueella. Tämä 8 543 asukkaan kaupunki on noin 88 387 asukkaan (2013) Kosivin piirin ainoa kaupunki ja hallintokeskus. Kosiv on kuuluisa maalatun keramiikan perinteestään, joka liitettiin vuonna 2019 Unescon aineettoman kulttuuriperinnön luetteloihin. ==Lähteet== ==Aiheesta muualla== Luokka:Ivano- Frankivskin alueen kaupungit
Bloch

Bloch on muun muassa seuraavien henkilöiden sukunimi: * A. M. Bloch, havaintopsykologisen Blochin lain keksijä * Alfred Bloch (s. 1877), ranskalainen jalkapalloilija * Andy Bloch (s. 1969), yhdysvaltalainen pokeriammattilainen * Claus Bloch (s. 1977), tanskalainen suunnistaja * Eduard Bloch (1872–1945), itävallanjuutalainen lääkäri * Ernest Bloch (1880–1959), amerikansveitsiläinen säveltäjä * Ernst Bloch (1885–1977), saksalainen marxilaisfilosofi * Felix Bloch, (1905–1983), sveitsiläis-yhdysvaltalainen fyysikko, Nobelin fysiikanpalkinto|Nobelin fysiikanpalkinnon saaja * Ivan Bloch (1836–1901), puolalainen pankkiiri ja rautateiden rahoittaja * Jamie Bloch (s. 1999), kanadalainen näyttelijä * Konrad Bloch (1912–2000), saksalais-yhdysvaltalainen biokemisti, Nobelin lääketieteen palkinto|Nobelin lääketieteen palkinnon saaja * Marc Bloch (1886–1944), ranskalainen historioitsija * Marcel Bloch (1892–1986), ranskalainen teollisuusmies, lentokonetehdas Société des Avions Marcel Blochin perustaja * Marcus Elieser Bloch (1723–1799), saksalainen lääkäri ja luonnontieteilijä * Robert Bloch (1917–1994), yhdysvaltalainen kirjailija * Thomas Bloch (s. 1962), ranskalainen muusikko
Heidi Lenhart

Heidi Noelle Lenhart (s. 22. elokuuta 1973) on yhdysvaltalainen näyttelijä. Hänet muistetaan Jenny Garrisonin roolista televisiosarjassa California Dreams, jossa hän esiintyi vuosina 1992–1994. Kyseinen osa toi hänelle Young Artist Award -ehdokkuuden, ja lisäksi hän oli osana ryhmää ehdolla jaetun Young Artist Awardin saajaksi. Lenhart syntyi Los Angelesissa, Kaliforniassa. Hänen äitinsä Cheryl Saban on käsikirjoittaja ja tuottaja, ja hän on miljardööri Haim Sabanin tytärpuoli. Hän oli naimisissa näyttelijäkollegansa Robin Dunnen kanssa. Lenhart on vieraillut useissa muissakin televisiosarjoissa ja suorittanut myös elokuvarooleja. California Dreams -roolin ohella tunnetuimpiin saavutuksiin kuuluvat esiintymiset televisioelokuvissa Au Pair (1999), Au Pair II (2001) ja Au Pair III (2008). == Aiheesta muualla == * Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Gregory Harrison

pienoiskuva|200px|Harrison (oik.) vuonna 1977 Gregory Neale Harrison (s. 31. toukokuuta 1950) on yhdysvaltalainen näyttelijä. Hänet tunnetaan televisiosarjan Trapper John, M.D. (1979–1986) ohella muiden muassa elokuvista Pohjoisrannikko (1987), It's My Party (1996), Au Pair (1999), Au Pair II (2001) ja Au Pair III (2008). Esiintyminen saippuasarjassa Viinitila Falcon Crest toi Harrisonille vuonna 1991 Soap Opera Digest Award -ehdokkuuden. == Aiheesta muualla == * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Ahvenanmaan maakunnan kuntien vaakunat

Ahvenanmaan maakunta Sinisessä kentässä kävelevä kultainen saksanhirvi. Kruunu: kreivikunnan kruunu. Vaakuna Kunnan nimi, vaakunan kuvaus, suunnittelija ja vahvistamispäivä Brändö Aaltokoroisen kilven punaisessa yläkentässä lentävä hopeinen lokki, hopeisessa alakentässä punainen kala. Matts Dreijer, 9. huhtikuuta 1952 Eckerö Hopeakentässä punainen rahtivene, jonka raakapurjekin on punainen. Matts Dreijer, 27. helmikuuta 1952 Finström Punaisessa kentässä kultatammi alaisen, aaltokoroisen hopeahirren yläpuolella. Matts Dreijer, 8. lokakuuta 1969 Föglö Sinisessä kentässä kolme yläviistoon lentävää kultaista sorsaa asetettuina 2 + 1. Matts Dreijer ja A.W. Rancken, 31. lokakuuta 1951 Geta Sinisessä kentässä pystyyn kavahtanut kultapukki. Matts Dreijer, 19. joulukuuta 1951 Hammarland Sinisessä kentässä kohti kääntynyt kultainen viikinkilaiva; kultatyviössä punainen kolmoisvuori. Matts Dreijer, 28. joulukuuta 1951 Jomala Sinisessä kentässä Pyhä Olavi istumassa valtaistuimella pidellen valtakunnanomenaa ja sotakirvestä, kaikki kultaa. Matts Dreijer, 21. marraskuuta 1947 Kumlinge Punaisessa kentässä kultainen kotka siivet levällään seisomassa hopeakivien muodostamalla merimerkillä. Matts Dreijer, 19. joulukuuta 1951 Kökar Sinisessä kentässä hyppäävä hopeakala, jonka varukset punaiset. Matts Dreijer, 16. huhtikuuta 1952 Lemland Mustassa kentässä kultainen kappeli, jossa kaksi punaista ikkunaa: katon harjalla kaksi kultaristiä, joiden sakarat päättyvät punaisiin kolmioihin. Matts Dreijer, 28. joulukuuta 1951 Lumparland Sinisessä kentässä kultalyhde, molemmin puolin sitä kohti kaartuva hopeinen, punavaruksinen kala. Matts Dreijer, 16. huhtikuuta 1952 Maarianhamina Sinisellä kilvellä pysty kulta- ankkuri, sen yläpuolella lakio, jossa kolme vihreää lehmuksen lehteä. Matts Dreijer, uudelleen piirtänyt Nils Byman, 19. joulukuuta 1951 Saltvik Kilpi alaisen harjakoron jakama punaiseen ja kultaan, punaisessa kentässä kaksi kultaliljaa vieretysten. Matts Dreijer, 9. huhtikuuta 1952 Sottunga Sinisessä kentässä vene kahden aaltonauhan yläpuolella; kaikki kultaa paitsi maston huipussa punainen, kolmikielekkeinen lippu. Matts Dreijer, 27. maaliskuuta 1952 Sund Punaisessa kentässä sakarainen, tornilla varustettu kultainen harjamuuri; harjalla kultainen viiri. Matts Dreijer, 27. helmikuuta 1947 Vårdö Sinisessä kentässä hopeinen kartio, jossa kulta-punainen liekki. Matts Dreijer, 20. helmikuuta 1952 == Lähteet == * * Ahvenanmaan maakunta Kuntien vaakunat Luokka:Luettelot Suomen kuntien vaakunoista maakunnittain
Englantilaiset ruusut

Englantilaiset ruusut (The English Roses) on lasten kuvakirja, jonka on tehnyt Madonna. Se on hänen ensimmäinen lastenkirjansa. Kirja julkaistiin vuonna 2003 ja sen suomensi Kristiina Rikman. ==Juoni== Englantilaiset ruusut kertoo neljästä tytöstä: Charlotte, Amy, Grace ja Nicole. Tytöt kadehtivat kaunista Binahia. Binah on kauneudestaan huolimatta yksinäinen, mutta muut tytöt eivät kateutensa vuoksi halua olla hänen kanssaan. Unessa Charlottelle, Amylle, Gracelle ja Nicolelle ilmestyy haltija, joka näyttää heille millaista Binahin elämä on. Unen lopuksi haltija tarjoaa tytöille mahdollisuutta vaihtaa paikkaa Binahin kanssa. Tytöt kieltäytyvät, ja herättyään lupaavat leikkiä myös Binahin kanssa. ==Muut kirjat== Madonna on kirjoittanut yhdeksän kirjaa Englantilaisten ruusujen hahmoista: # Too Good to Be True # Friends for Life! # Goodbye, Grace? (suom. Hyvästi, Grace?) # The New Girl (suom. Uusi Tyttö) # A Rose by Any Other Name # Big-Sister Blues # Being Binah # Hooray for the Holidays # A Perfect Pair == Lähteet == == Aiheesta muualla == * http://www.englishrosescollection.com/ Luokka:Lastenkirjat Luokka:Vuoden 2003 kirjat Luokka:Madonna
Waco

Waco on kaupunki Texasissa, Yhdysvalloissa. Se on McLennanin piirikunnan hallintokeskus. Kaupungissa asui 138 486 ihmistä vuonna 2020. Kansainvälisesti Waco tunnetaan muun muassa Dr Pepperin synnyinpaikkana. Juoma keksittiin siellä vuonna 1885. Kaupunki nousi otsikoihin vuonna 1993, kun ATF teki sen lähistöllä piirityksen epäillyistä rikoksista Daavidin oksa -nimisen lahkon sisällä johtuen. 51-päiväinen piiritys johti tulipaloon sekä lahkojohtaja David Koreshin ja seitsemänkymmenenviiden muun ihmisen kuolemaan. 11\. toukokuuta 1953 Wacoa runteli tuhoisa tornado, jossa sai surmansa 114 ihmistä. Baylorin yliopisto sijaitsee Wacossa. Kaupunkia palvelee Wacon paikallinen lentoasema (IATA: ACT, ICAO: KACT). == Väestö == Kaupungin asukkaista 43 prosenttia on valkoisia, 32,1 prosenttia latinalaisamerikkalaisia ja 20,9 prosenttia mustia. 25,1 prosenttia puhuu myös muita kieliä kuin englantia. 91,5 prosenttia asukkaista on Yhdysvaltain kansalaisia. Kaupungin väestön keski-ikä on 28,6 vuotta. ==Kuvia kaupungista== Tiedosto:Dr Pepper Museum June 2016 2.jpg|Wacossa perustetun Dr Pepperin museo. Tiedosto:The 1902 McLennan County Courthouse in Waco, Texas LCCN2014633948.tif|McLennanin piirikunnan oikeustalo. Tiedosto:WacoTX AlicoTower.jpg|Alicon tornitalo. ==Lähteet== ===Viitteet=== == Aiheesta muualla == * Kaupungin verkkosivusto Luokka:Texasin kaupungit
Marcelinho Paraíba

Marcelo dos Santos eli Marcelinho Paraíba (s. 17. toukokuuta 1975 Campina Grande, Paraíba, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän pelaa brasilialaisessa Sport Club do Recifessä. ==Saavutukset== * UEFA Intertoto Cup: 2006 * Saksan liigacup: 2002 * Campeonato Paulista: 1998, 2000 ==Aiheesta muualla== * Goal.com * Weltfussball Luokka:Brasilialaiset jalkapalloilijat Luokka:Vuonna 1975 syntyneet Luokka:Elävät henkilöt
Renée O’Connor

Renée O’Connor (s. 15. helmikuuta 1971) on yhdysvaltalainen näyttelijä, tuottaja ja ohjaaja. Hänet tunnetaan parhaiten Gabriellen roolista televisiosarjassa Xena: soturiprinsessa. ==Ura== O’Connor aloitti näyttelijän uransa 16-vuotiaana esiintymällä mainoksissa. Hänen ensimmäinen televisioroolinsa oli sarjassa Teen Angel. Vuosina 1995–2001 O’Connor näytteli suositussa televisiosarjassa Xena: soturiprinsessa Xenan apuria Gabriellea. Xenan jälkeen O'Connor perusti oman elokuvatuotantoyhtiön ROC Picturesin, joka on julkaissut yhden elokuvan – Diamonds and Guns – jota O’Connor oli myös ohjaamassa. Lisäksi O’Connor on ohjannut kaksi Xena-jaksoa (Deja Vu All Over Again ja Dangerous Prey). ==Yksityiselämä== Xenan kuvausten aikana 1995-2001 O’Connor asui Aucklandissa Uudessa-Seelannissa ja meni naimisiin uusiseelantilaisen ravintoloitsijan Steve Muirin kanssa lokakuussa 2000. Heille syntyi syyskuussa 2001 poika Miles William Muir. Pari erosi vuonna 2005. Nykyisin O’Connor seurustelee näyttelijä Jed Suran kanssa. Heillä on yhteinen tytär, maaliskuussa 2006 syntynyt Iris Sura O’Connor. == Aiheesta muualla == * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Gaylords

Chicago Gaylords, joka tunnetaan myös nimellä Almighty Gaylords, on yksi Chicagon vanhimmista katujengeistä. He ovat osa People Nation -liittoa. Suurin osa jäsenistä on italialaisia, irlantilaisia, kreikkalaisia ja meksikonamerikkalaisia. ==Jengin laajentuminen== Gaylordsin huippuaikoina 1970-luvulla jengi toimi Chicagon pohjois- ja eteläpuolella. Eteläpuolen alueisiin kuuluivat Back of the Yards, Marquette Park, ja Bridgeport. Pohjoispuolen alueisiin taas kuuluivat Humboldt Park, Logan Square, Irving Park, Kilbourn Park, Dunham Park, Ravenswood ja Uptown. 1960-luvulta 1980-luvun alkuun Chicago Gaylords kasvoi voimakkaasti, ja uusia toiminta- alueita syntyi kaikkialle Chicagossa. Aluekartta ==Jengitappelut== Gaylordit tappelivat nyrkein ja eri aseilla, kuten pesäpallomailoilla, tiilillä, ketjuilla ja veitsillä. Kun katutappeluiden säännöt muuttuivat, Gaylordit ottivat käyttöön myös tuliaseita, joka lisäsi jengitaisteluiden väkivaltaisuutta. Gaylords kasvoi ja oli vahvasti läsnä kaupungissa läpi 1980-luvun. He pysyivät perinteisillä asuma-alueillaan, mutta samaan aikaan monet perheet muuttivat esikaupunkialueelle, ja köyhien naapurustojen keskiluokkaistuminen vähensi mahdollisuuksia uusien jäsenten värväämiseen. ==Jengirakenne== Toisin kuin muilla katujengeillä tai -yhdistyksillä, Gaylordeilla ei ole yhtä johtajaa vaan yksi tai kaksi johtajaa jokaisesta luokasta. Ikäluokat Ikä Slylords/Palmer Puds Alle 13 Midgets 13–15 PeeWees 16–18 Juniorit 18–20 Seniorit 21 ja vanhemmat Jengien aluekartta näyttää, että Gaylordeilla on isoja alueita pohjoisessa ja luoteessa ja monet kilpailevat jengit ympäröivät heidän alueitaan. ==Lähteet== *Gaylordsin internetsivu *Chicagon katujengeistä Luokka:People Nation Luokka:Katujengit
Periboia

Periboia (, ) viittaa useaan eri naishahmoon kreikkalaisessa mytologiassa: * Periboia, najadi, joka nai Ikarioksen ja synnytti tälle Penelopen.Apollodoros: Bibliotheke ('Kirjasto') 3.10.6 (engl. käännös) * Periboia, Eurymedonin tytär, joka synnytti Nausithooksen Poseidonille.Homeros: Odysseia 7.46–76 (engl. käännös) * Periboia, Akessamenoksen tytär, joka synnytti Pelagonin jokijumala Aksiokselle.Homeros: Ilias 21.136–151 (engl. käännös) * Periboia, Alkathooksen tytär, joka synnytti miehelleen Telamonille Aiaan.Apollodoros: Bibliotheke ('Kirjasto') 3.12.7 (engl. käännös) * Periboia, Hipponooksen tytär ja Oineuksen puoliso, josta tuli Tydeuksen äiti.Apollodoros: Bibliotheke ('Kirjasto') 1.8.4–5 (engl. käännös) * Periboia, Korintin kuninkaan Polyboksen puoliso, josta tuli Oidipuksen sijaisäiti.Apollodoros: Bibliotheke ('Kirjasto') 3.5.7 (engl. käännös) == Lähteet == Luokka:Kreikkalainen mytologia Luokka:Najadit
Almelo

Almelo on kunta Alankomaissa Overijsselin provinssissa. Asukkaita kunnassa on 72 629 (30.11.2009) ja väestötiheys on 1 077 as./km². Kunnan pinta-ala on 69,4 neliökilometriä, josta vettä on 2 km². Almelon pormestarina toimii Jon Hermans-Vloedbeld. Almelo muun Twenten alueen kanssa koki 1800-luvulla kasvun, joka oli tekstiiliteollisuuden ansiota. Nykyisin tekstiiliteollisuus on Almelossa jäänyt taka-alalle, mutta muunlaista teollisuutta paikkakunnalla on. Vuonna 1913 Ambt Almelon kunta liitettiin Almeloon. Ambt Almelo sijaitsi nykyisen Almelon keskustan alueella. Tunnettuja rakennuksia paikkakunnalla ovat muun muassa 1500-luvulta peräisin oleva kaupungintalo, joka nykyisin toimii matkailuinfona sekä 1600-luvulla rakennettu reformoitu kirkko. Almelon ystävyyskaupungit ovat Preston Britanniassa (vuodesta 1948), Iserlohn Saksassa (vuodesta 1954) ja Denizli Turkissa (vuodesta 1975). == Tunnettuja asukkaita == *Kea Bouman, tennispelaaja *Wubbo Ockels, fyysikko ja ensimmäinen alankomaalainen astronautti *Tom Egbers, televisiojuontaja ja toimittaja *Eddy Zoëy, televisiojuontaja *Arnold Bruggink, jalkapalloilija *Mark Looms, jalkapalloilija == Lähteet == == Aiheesta muualla == * Virallinen kotisivu Luokka:Alankomaiden kaupungit Luokka:Overijsselin kunnat
O tempora, o mores

O tempora, o mores () on kuuluisa latinankielinen huudahdus, joka esiintyi useita kertoja Ciceron puheissa.Pitkäranta, 2002 s. 615–616 Tunnetuin kerta oli Ciceron puhuessa Catilinan salaliittoa vastaan (In Catilinam 1,1). Cicero piti Rooman senaatille neljä puhetta, jotka paljastivat vehkeilyn.Castren, 2011, s. 351–352 Puheensa alussa Cicero valittaa ensin oman aikansa kataluutta ja rappiota. Hän on turhautunut siitä, että huolimatta kaikista todisteista Catilinaa vastaan, joka puuhasi kaataakseen Rooman hallinnon ja salamurhatakseen Ciceron, ja huolimatta siitä, että senaatti oli antanut päätöksensä Senatus consultum ultimum, Catilinaa ei vielä ollut vangittu. Cicero jatkaa puhetta ja kuvaa Rooman historian eri vaiheita, joissa konsulit olivat tuominneet salaliittolaisia kuolemaan pienempienkin todisteiden varassa. Puheen aloitus on yhtä kuuluisa kuin puhetta huipentava päivittely: "Milloin, oi Catilina, aiot lakata koettelemasta kärsivällisyyttämme?" (lat. Quo usque tandem abutere, Catilina, patientia nostra?). Puheiden seurauksena salaliittolaiset vangittiin ja teloitettiin kuristamalla, kuten tapa oli. Catilina pakeni joukkojensa luo Fiesoleen, missä hänet surmattiin vuonna 62 eaa. On arveltu, että Cicero liioitteli salaliiton vaarallisuutta ja omaa osuuttaan sen paljastamisessa. Huudahdusta "voi aikoja, voi tapoja!" käytetään nykyajan tapoja ja ilmiöitä päiviteltäessä, usein ironiseen sävyyn. == Lähteet == * Castrén, Paavo: Uusi antiikin historia. Otava, 2011. ISBN 978-951-1-21594-3 * === Viitteet === ==aiheesta muualla== Luokka:Latinankieliset fraasit
Eve Arden

Eve Arden (alk. Eunice Mary Quedens; ) oli Emmy -palkittu yhdysvaltalainen näyttelijä. Eve Ardenin tunnetuin rooli oli Connie Brooks radio- ja televisiosarjassa Our Miss Brooks, jonka televisioversiosta hän sai Emmy -palkinnon. Vuoden 1945 roolistaan elokuvassa Mildred Pierce – amerikkalainen nainen, hän oli Oscar -ehdokkaana parhaasta naissivuosasta. Arden kuoli 82-vuotiaana. Hänellä on kaksi tähteä Hollywood Walk of Famella. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Radio Hall of Fame Luokka:Yhdysvaltalaiset radionäyttelijät Luokka:Vuonna 1908 syntyneet Luokka:Vuonna 1990 kuolleet
Samurai Deeper Kyo

Samurai Deeper Kyo () on Akimine Kamijyon kirjoittama 38-osainen manga, jota julkaistiin alun perin Japanissa vuosien 1999–2006 aikana. Vuonna 2002 se päätyi myös animeksi ja Junji Nishimuran ohjaama sarja kesti 26 jakson verran. == Juoni == Samurai Deeper Kyo seuraa Demon Eyes Kyon tarinaa, kun hän yrittää etsiä omaa kehoaan. Kyon sielu on sulkeutunut hänen arkkivihollisensa Mibu Kyoshiron kehon sisälle heidän viimeisessä taistelussa. Etsintämatkallaan Kyo saa mukaansa vasten tahtoaan palkkiometsästäjä Shiina Yuyan, sekä Benitoran ja Sanada Yukimuran. == Lähteet == == Aiheesta muualla == * Animenfo * Luokka:Animesarjat Luokka:Mangasarjat Luokka:1990-luvun anime ja manga Luokka:2000-luvun anime ja manga Luokka:Shōnen Luokka:Seikkailuanime ja -manga Luokka:Toiminta-anime ja -manga
Gale Gordon

Gale Gordon (oik. Charles T. Aldrich, Jr.)what-a-character.com:Gale Gordon (20. helmikuuta 1906 New York, New York, Yhdysvallat – 30. heinäkuuta 1995 Escondido, Kalifornia) oli yhdysvaltalainen näyttelijä, joka muistetaan parhaiten yhteistyöstään Lucille Ballin kanssa sekä radiossa että televisiossa. Gale Gordon aloitti uransa näyttämöllä, mutta teki debyyttinsä radiossa jo vuonna 1926.otrcat.com:Gale Gordon Collection Vuoteen 1933 mennessä hänestä oli tullut Hollywoodin eniten ansaitseva radionäyttelijä esiintymällä muun muassa sarjoissa Tarzan ja Sherlock Holmes. Ensimmäinen esiintyminen radiokomediassa tapahtui 1939 sarjassa The Joe E. Brown Show ja lopullisen läpimurtonsa koomikkona hän suoritti 1941 sarjassa Fibber McGee and Molly, jossa hän esitti pormestari Latriviaa.Radio Hall of Fame:Gale Gordon Muita Gordonin radiorooleja olivat muun muassa Osgood Conklin sarjassa Our Miss Brooks, jota roolia hän esitti myös sarjan televisioversiossa. Yhteistyö Lucille Ballin kanssa alkoi radiokomediasarjassa My Favorite Husband. Kun Ball aloitti televisiosarjansa I Love Lucy, oli Gordon estynyt ottamasta vastaan hänelle tarjottua Fred Mertzin rooliageocities.com Gale Gordon Biography, vaikka vierailikin sarjan kahdessa jaksossa. Tunnetuimman televisioroolinsa Gordon teki Lucille Ballin seuraavassa televisiosarjassa The Lucy Show, jossa hän esitti Mr. Mooneya.The New York Times: Obituary Hän esiintyi myös sarjoissa Here's Lucy ja Life With Lucy. Gale Gordon kuoli 89 vuoden iässä keuhkosyöpään. Hänellä on tähti Hollywood Walk of Famella ja paikka Radio Hall of Famessa. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Radio Hall of Fame Luokka:Yhdysvaltalaiset radionäyttelijät Luokka:Vuonna 1906 syntyneet Luokka:Vuonna 1995 kuolleet
Gervase Canterburylainen

Gervase Canterburylainen (Gervasus Dorobornensis) (n. 1141 – n. 1210) oli englantilainen kronikoitsija. Gervase kertoo kuningas Rikhard I:n (1189–1199) ajasta ja ensimmäisen vuosikymmenen Juhana Maattoman hallitsijakaudesta (1199). Hän kertoo viiden munkin nähneen tulipallojen iskeytyvän Kuuhun 18. kesäkuuta 1178. Hän pitää Canterburyn arkkipiispaa Baldwin Exeterläistä "suurempana vihollisena kristinuskolle kuin Saladin." == Teokset == * The Chronicle -kronikka käsittelee ajanjakson 1100 to 1199. Sen julkaisi Roger Twysden teoksessa Historiae Anglicanae Scriptores Decem (Lontoo, 1652). * Gesta Regum, on osa aikaisempaa kronikkaa vuodelta 1199 ja kertoo kuningas Juhanan hallintokaudesta. * Actus Pontificum Cantuariensis Ecclesia, on Canterburyn arkkipiispojen historia aina Hubert Walterin kuolemaan vuonna 1205. Se on julkaissut Roger Twysden kronikan yhteydessä. * Mappa Mundi, on topografia kirkollisista paikoista Englannissa, Walesissa, ja Skotlannissa. Gervasen teokset julkaisi William Stubbs vuosina 1879–1880. Teosten esipuheessa Stubbs kertoi lähes kaiken, mitä Gervasesta nykyisin tiedetään. Luokka:Kronikoitsijat Luokka:Englantilaiset kirjailijat Luokka:Canterburyn historia Luokka:1140-luvulla syntyneet Luokka:1210-luvulla kuolleet
Pisan maakunta

Pisan maakunta () on yksi Italian maakunnista. Se sijaitsee Toscanan alueella Italian keskiosissa. Pisan maakunnan pinta-ala on 2 444 km² ja asukasluku runsaat 400 000\. Maakunta muodostuu 37 kunnasta, ja sen pääkaupunki on Pisa. Pisan maakunnan kuuluisin turistinähtävyys on Pisan torni. Maakunnan väkiluvultaan suurimmat kaupungit ovat (2015): *Pisa (89 158 asukasta) *Cascina (42 257) *San Giuliano Terme (31 399) *Pontedera (29 223) *San Miniato (27 934). == Lähteet == == Aiheesta muualla == *Virallinen sivusto *
Pistoian maakunta

Pistoian maakunta () on maakunta Toscanan hallintoalueella Italian keskiosissa. Pistoian maakunnan pinta-ala on 964 km2 ja asukasluku hieman alle 300 000\. Maakunta muodostuu 22 kunnasta, ja sen pääkaupunki on Pistoia. == Suurimmat kaupungit == Pistoian maakunnan väekkäimmät kunnat ovat (vakituiset asukkaat 31.12.2015): *Pistoia (90 315 asukasta) *Quarrata (26 190) *Monsummano Terme (21 338) *Montecatini Terme (20 409) *Pescia (19 644). == Lähteet == == Aiheesta muualla == *Virallinen sivusto *
Praton maakunta

Praton maakunta () on maakunta Toscanan hallintoalueella Keski-Italiassa. Praton maakunnan pinta-ala on 366 km2 ja asukasluku runsaat 250 000\. Maakunta muodostuu seitsemästä kunnasta, ja sen pääkaupunki on Prato. == Kunnat == Praton maakunnan seitsemästä kunnasta väekkäin on Praton kaupunki. Kuntien asukasluvut ovat (31.12.2015): *Prato (191 150 vakinaista asukasta) *Montemurlo (18 456) *Carmignano (14 450) *Poggio a Caiano (10 007) *Vaiano (9 895) *Vernio (6 060) *Cantagallo (3 105). == Lähteet == == Aiheesta muualla == *Virallinen sivusto *
Adékambi Olufadé

Adékambi Olufadé (s. 7. tammikuuta 1980 Lomé) on togolainen entinen jalkapalloilija, pelipaikaltaan hyökkääjä. == Ura == Olufadé aloitti ammattilaisuransa vuonna 1998 Dynamic Togolaisin joukkueessa. Sen jälkeen hän on kiertänyt seitsemää eri seuraa: Lille OSC:tä, Satellite FC:tä, KSC Lokeren Oost-Vlaanderenia, OGC Nicea, R. Charleroi SC:tä ja Al-Sailiya SC:ta. Vuodesta 2006 vuoteen 2010 hän edusti Belgialaista KAA Gentiä, josta hän siirtyi vielä yhdeksi kaudeksi RSC Charleroi -seuraan. === Maajoukkueura === Olufadé teki Togon maajoukkueessa ensiesiintymisensä vuonna 1997. Olufadé pelasi maajoukkueessa yhteensä 24 ottelua, joissa hän teki kahdeksan maalia. Hän kuului Togon joukkueeseen Saksan MM-kilpailuissa 2006 ja vaihtopelaajana kentälle viimeisessä ottelussa Ranskaa vastaan. == Lähteet == *Maajoukkuetilastot === Viitteet === Luokka:Togolaiset jalkapalloilijat Luokka:Vuonna 1980 syntyneet Luokka:Elävät henkilöt
Sibylla

Sibylla voi viitata seuraaviin asioihin: *sibylla, ennustajatar antiikin mytologiassa *Sibylla, ruotsalainen pikaruokalaketju *168 Sibylla, asteroidi *Sibylla, Laila Pullisen veistos ;Henkilönnimenä: *Sibylla, naisen etunimi **Sibylla (1908–1972), Ruotsin prinsessa, perintöprinssi Kustaa Aadolfin puoliso, kuningas Kaarle XVI Kustaan äiti **Sibylla Anjoulainen (k. 1165), Flanderin herttuatar **Sibylla Armenialainen (n. 1240–1290), Tripolin kreivitär **Sibylla (1160–1190), Jerusalemin kuningatar 1186–1190, kuningas Guy de Lusignan puoliso ;Taksonomia: *Chirocephalus sibyllae, Cottarelli & Mura, 1975 *Formica sibylla, Wheeler, 1913 *Halobrecthina sibylla, (Casey, 1910) *Orthemis sibylla, Ris, 1919. Ei enää käytössä, käytetty nimi: Orthemis ambirufa *Polynema sibylla, Girault, 1911 *Tenomerga sibyllae, (Klapperich, 1950)
Sienan maakunta

Sienan maakunta () on maakunta Toscanan hallintoalueella Keski-Italiassa. Sienan maakunnan pinta-ala on 3 821 km2 ja asukasluku noin 270 000\. Maakunta muodostuu 36 kunnasta, ja sen pääkaupunki on Siena. == Suurimmat kunnat == Sienan maakunnan väkiluvultaan suurimmat kunnat ovat (31.12.2015): Kunta Asukasluku Siena 53 903 Poggibonsi 29 196 Colle di Val d’Elsa 21 620 Montepulciano 14 097 Sinalunga 12 764 === Historialliset alueet === # Alta Val d’Elsa # Chianti senese # Monteriggionin ja Sienan kaupunkialue # Val di Merse # Crete Senesi Val d’Arbia # Val di Chiana senese # Val d’Orcia ja Amiata == Lähteet == == Aiheesta muualla == *Virallinen sivusto *
Jakub Jan Ryba

Jakub Šimon Jan Ryba (26. lokakuuta 1765 – 8. huhtikuuta 1815) oli tšekkiläinen säveltäjä. Hänen tšekkiläinen joulumessunsa Hej mistře! on yhä suosittu. Ryba loi myös runsaasti maallista musiikkia, joskin suuri osa siitä on sittemmin kadonnut.NaxosDirect.com Ryba syntyi Přešticessä, oppi säveltaiteen alkeet isältään ja lähti vuonna 1780 opintoihin Prahaan. Hänestä tuli tunnettu kanttori. Jo elinaikanaan saamastaan tunnustuksesta huolimatta hän teki itsemurhan 49-vuotiaana. == Lähteet == Luokka:Tšekkiläiset säveltäjät Luokka:Itsemurhan tehneet Luokka:Vuonna 1765 syntyneet Luokka:Vuonna 1815 kuolleet